钦定古今图书集成/明伦汇编/宫闱典/第133卷 > 韦眷
## 钦定古今图书集成/明伦汇编/宫闱典/第133卷 > 韦眷

按《明外史钱能传》：“眷，王敬，亦芳党。眷为广东市舶太
监，纵贾人通诸番，聚珍珤甚富。请以广南均徭户六
千隶市舶，布政使彭韶争之，诏给其半。韶寻调贵州，
眷又诬奏布政使陈选，被逮道卒。自是人皆惩韶、选，
莫敢逆眷者。弘治初，眷因结蔡用，妄举李文贵，冒纪
太后族，降左少监，撤回京。事详《纪太后传》。”